'Haaie met 15' – Ackermann | Nuus24
Kaapstad – Die afrigter van die Goue Leeus, Johan Ackermann, het voorspel dat die Haaie die Westelike Provinsie maklik in Saterdag se Curriebeker-eindstryd op Kingspark in Durban sal klop.Die Leeus het hul tuishalfeindstryd die naweek met 16-21 verloor nadat die Streeptruie 'n drie in die doodsnikke gedruk het om hul plek in die eindstryd te bespreek.Ackermann meen egter die geluk was Saterdag aan die kant van die Kapenaars en kan nie sien hoe hulle teen die Haaie, wat die Bulle met 20-3 in die halfeindstryd in Durban geklop het, kan seëvier nie."Ek dink die Haaie met minstens 15 punte wen," het Ackerman aan Sport24 gesê. "Die geluk kan nie twee weke in 'n ry aan die WP se kant wees nie. Kersfees kom slegs eenmaal 'n jaar. Ek dink die Haaie gaan te sterk wees."Die Durbaniete het die Kapenaars vanjaar in Super-rugby en die Curriebeker gedomineer en in die laaste vier ontmoetings tussen die twee spanne geseëvier.Afskoptyd Saterdag op Kingspark is om 17:00.Vir die jongste sportnuus volg Nuus24Sport op Twitter.– Sport24